NaiveNeuron/SloPal huggingface dataset:
Kazda, Radovan, poslanec NR SR (2020-06-09):
Pán poslanec Benčík, položil si správnu otázku, že prečo by mal o tom rozhodovať štát. No treba k tomu povedať jednu dôležitú vec, čo sa deje vlastne v momente uzatvorenia zmluvy medzi zamestnancom a zamestnávateľom z pozície teda toho pracovníka, toho zamestnanca. Momentom uzatvorenia zmluvy tento človek, ktorý uzavrie túto dohodu, deklaruje, že nemá lepšiu voľbu ako túto, čo zároveň ale nevylučuje, že je to dokonca aj jeho najlepšia voľba. Zároveň deklaruje, že je to pre neho lepšia voľba, než túto dohodu neuzavrieť. A táto lepšia voľba, samozrejme, zahŕňa aj dve pracovné nedele v mesiaci približne, keď hovoríme o krátkom a dlhom týždni. Takže ten, kto, ten z poslancov, každý z poslancov, kto hovorí o tom, že niekto niekoho núti pracovať v nedeľu, tak klame. Nie je to pravda. Podstatou tohto návrhu je odňať tento aspekt rozhodovania, teda buď záťaž pre niekoho, alebo benefit z toho, že môže pracovať v nedeľu, čiže odňať tento aspekt rozhodovania z človeka na štát. Teda štát rozhodne za neho bez ohľadu na to, či človek o odňatie tohto aspektu rozhodovania vlastne stojí. To je celé.
V. Veteška, podpredseda NR SR: (2003-11-07):
I. Belohorská, poslankyňa: Ďakujem pekne, pán predsedajúci. Tiež by som chcela  odpoveď na otázku, ktorú sa možno chcel opýtať aj pán poslanec o tom, či bude Veriteľ vymáhať peniaze aj od štátu, teda od ministra financií za dlh, ktorý štát má smerom k poisťovni. Ďalej chcela by som povedať ešte aj inú vec. Veľmi často sa tu opakuje, že predchádzajúci ministri neurobili nič. Som predsedníčka Výboru pre sociálne veci, zdravia, rodiny v rámci Rady Európy, kde je 45 štátov. V tomto výbore pracuje viac ako 45 zástupcov, výbor má 78 členov. Sú tam aj také bohaté štáty, ako je Francúzsko a Nemecko, a verte mi, všetky tieto štáty a všetci títo zástupcovia opakovane hovoria, aj oni potrebujú reformu. Aj bývalý člen tohto výboru, terajší minister zdravotníctva pán Mattei vo Francúzsku, povedal, že  potrebujeme tiež, ale môžu robiť len také kroky, ako znesú občania. Aby sa nestalo, že ten krok bude silný, že síce pacient či operácia sa podarila, ale pacient neprežil. Používame peniaze Európskej únie na budovanie diaľnic. Mám obavu, že to budú diaľnice, ktoré povedú nikam, pretože aj toto je jeden z krokov, pre ktorý budú niektoré regióny opúšťať ľudia, že tam nemajú zabezpečené svoje základné práva a prístup k zdravotníckym službám patrí medzi základné práva. Ďalej by som ešte chcela vedieť od pána ministra, aké peniaze sa používajú na reklamu, ktorú vidíme v Slovenskej televízii, v Markíze a v Novom Čase, akú reformu potrebuje zdravotníctvo, aké sanitky chodili v päťdesiatych rokoch. Pán minister, vďaka vášmu opatreniu teraz... (Zaznel zvuk časomiery.)
E. Vestenický, poslanec: (2010-03-10):
A teraz. Nedá mi, musím to povedať, súcitím s každým, kto vás musí počúvať, ale obdivujem každého jedného, kto berie toto bremeno na seba dobrovoľne, pán poslanec. Ďakujem. (Potlesk.)
Bugár, Béla, podpredseda NR SR (2017-12-12):
Ďalej v rozprave vystúpi pán poslanec Marian Kotleba.
Miškov, Juraj, poslanec NR SR (2015-12-01):
Ďakujem veľmi pekne. (Ruch v sále.) Vážený pán predseda, povedzte im nech sú ticho.
Hrušovský, Pavol, predseda NR SR (2011-10-19):
Hlasujeme, páni poslanci o návrhu prerokovať zákon v treťom čítaní. (Hlasovanie.) 148 prítomných, 79 za, 69 sa zdržalo. Schválili sme návrh. Pristúpime k tretiemu čítaniu . Otváram rozpravu, ktorú vyhlasujem za skončenú z dôvodu, že nemá nik z prítomných poslancov záujem v rozprave vystúpiť. Pristúpime k hlasovaniu o návrhu zákona ako celku so schválenými pozmeňujúcimi návrhmi, gestorský výbor odporúča zákon...
Dubovcová, Jana, poslankyňa NR SR (2011-02-11):
Ďakujem, pán predseda. Týmto oboznámim správu Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, v druhom čítaní. Predseda Národnej rady Slovenskej republiky rozhodnutím z 9. februára 2011 č. 248 pridelil vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich, na prerokovanie Ústavnoprávnemu výboru Národnej rady Slovenskej republiky ako gestorskému výboru. Návrh sa prerokúvava v skrátenom legislatívnom konaní. V druhom čítaní výbor prerokoval návrh zákona na svojej 25. schôdzi 11. februára 2011. Uznesením č. 132 odporučil vládny návrh zákona schváliť. Poslanci Národnej rady Slovenskej republiky, ktorí nie sú členmi ústavnoprávneho výboru, neoznámili v určenej lehote gestorskému výboru žiadne stanovisko. Výbor zároveň poveril spravodajkyňu Janu Dubovcovú, poslankyňu Národnej rady Slovenskej republiky, aby podľa § 80 ods. 2 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informovala o výsledku rokovania výboru a aby odôvodnila návrh a stanovisko gestorského výboru k návrhu zákona. Pán predseda, prosím, otvorte rozpravu k prejednávanému návrhu.
V. Veteška, podpredseda NR SR: (2004-06-16):
S faktickou poznámkou sa prihlásil pán poslanec Jarjabek na predchádzajúceho rečníka.
M. Jureňa, poslanec: (2009-04-21):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona, t. j.  doručenie návrhu najmenej 15 dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 35. schôdze. Ako spravodajca v  prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady, ako i náležitosti určené v legislatívnych pravidlách. Vážené pani poslankyne, páni poslanci, Slováci nakupujú v zahraničí, to je realita dnešných dní. A výsledok je ten, že sa nenapĺňa štátna kasa z pohľadu príjmov dane z pridanej hodnoty, a výsledok je ten, že slovenské subjekty podnikajúce v Slovenskej republike nemajú svoj výkon, nemajú ľudia prácu. Takže myslím si, že táto otázka je veľmi aktuálna a predmetný návrh poslancov Zdenky Kramplovej a Ivana Vargu môže byť nápomocný, a preto som si ho osvojil a podporujem ho. Pán predsedajúci, nech sa páči, otvorte rozpravu.
Grendel, Gábor, podpredseda NR SR (2022-02-22):
V zmysle rokovacieho poriadku požiadal o vystúpenie v rozprave pán podpredseda Národnej rady Juraj Blanár.
Blanár, Juraj, podpredseda NR SR (2022-06-24):
Teraz mal vystúpiť v rozprave pán poslanec Šeliga. Už druhýkrát mu prepadáva poradie a tým pádom stráca možnosť vystúpiť v rozprave. O možnosť, vystúpenie v rozprave požiadal ešte pán spravodajca v zmysle rokovacieho poriadku, takže mu udeľujem slovo. V rozprave. Pán poslanec, za rečnícky pult. A ešte takto sa spýtam, pán spravodajca, kto spravodajcoval, to všetko vy spravodajcujete? (Reakcia spravodajcu.) Prosím? (Reakcia spravodajcu.) Máte poverenie za pána Karahutu, že zastupujete, lebo jediný on môže vystupovať, vy ho môžete zastúpiť len na mieste. (Reakcia spravodajcu.) To som si neni istý, lebo môžete využiť právo ako spravodajca vystúpiť iba vtedy, ak ste poverený výborom. A ak nie ste poverený výborom, tak, bohužiaľ, nebude to možné. Ale ja sa môžem spýtať, aby som vás neukrátil. Musí to byť schválené, aby to bolo korektné, tak mi dajte chvíľočku čas. (Krátka pauza. Predsedajúci telefonuje vnútornou linkou.) Takže preveril som si všetky veci, pretože je možné, aby mohli byť viacerí spravodajcovia, tak ako je možné, aby boli viacerí predkladatelia. Ale vystúpiť môže iba ten, ktorý prvý vystúpi za predkladateľov, už ďalší potom nemôže, lebo potom by mohol každý vystúpiť za spravodajcu. A preveroval som s... že pán spravodajca Karahuta nevystúpil v rozprave, takže môže vystúpiť pán poslanec Šíbl ako spravodajca, ktorý je určený, a po ňom sa prihlásil do rozpravy pán minister Budaj. Nech sa páči, pán spravodajca, máte slovo. Ospravedlňujem sa za to maličké zdržanie, ale máme to v poriadku.
Zmajkovičová, Renáta, podpredsedníčka NR SR (2014-10-22):
Faktické poznámky na vystúpenie pani poslankyne nie sú. Ďalší vystúpi v rozprave pán poslanec Frešo. Nenachádza sa v sále. Pán poslanec Blanár, nech sa páči.
P. Paška, poslanec: (2006-02-08):
Dámy a páni, dalo by sa hovoriť ešte veľmi dlho, myslím, že sme veľmi jasne nielen ja, ale aj niektorí kolegovia z Národnej rady pomenovali dôvody a príčiny, prečo navrhovatelia podali tento návrh a prečo vás chcem znovu z tohto miesta požiadať, aby ste hlasovali za návrh uznesenia, ktorým Národná rada Slovenskej republiky vysloví nedôveru ministrovi zdravotníctva Rudolfovi Zajacovi. Ďakujem. (Potlesk.)
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme o bode 13. (Hlasovanie.) Prítomných 140 poslancov, za 48, proti 35, zdržalo sa 57 poslancov. Ani tento bod nebol schválený.
Hrušovský, Pavol, podpredseda NR SR (2011-10-11):
Prerušujem rokovanie. Poslanecké grémium o 22.45 hodine. A na základe pokynov predsedov poslaneckých klubov sa dozviete, aký bude ďalší priebeh rokovania schôdze Národnej rady Slovenskej republiky. (Prerušenie rokovania o 22.14 hodine.)
Blaha, Ľuboš, podpredseda NR SR (2024-02-09):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie, a predsa. Takže pán poslanec Alojz Hlina a pán poslanec Ondrej Dostál. Takže vzhľadom na to, že máme 11.02 h a pôjdeme hlasovať, tak prerušujem rozpravu a o dve minúty budeme hlasovať. Ďakujem pekne. (Prestávka.)
Paška, Pavol, predseda NR SR (2013-10-30):
(Hlasovanie.) 126 prítomných, 21 za, 55 proti, 45 sa zdržalo, 5 nehlasovali. Návrh nenašiel podporu. Pán poslanec Kollár uvedie v prvom čítaní hlasovanie o návrhu poslancov Galka a Sulíka na vydanie zákona č. 18 o cenách. Je to tlač 744. (Hlasovanie o návrhu poslancov Národnej rady Slovenskej republiky Ľubomíra Galka a Richarda Sulíka na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 744.)
R. Zajac, minister zdravotníctva SR: (2004-05-20):
Skončil som.
Richter, Ján, minister práce, sociálnych vecí a rodiny SR (2019-06-27):
Ďakujem pekne, pani podpredsedníčka. Pani poslankyňa, dovoľte, aby som vám prečítal odpoveď ministra alebo ministerky zdravotníctva: Na základe platného znenia odborného usmernenia Ministerstva zdravotníctva Slovenskej republiky č. 9/2005 Z. z. o riadení poskytovania ošetrovateľskej starostlivosti v nemocnici, ktorého účelom je ustanovenie pozície v stupni riadenia vrcholového manažéra v oblasti ošetrovateľstva, už dnes sú nastavené pravidlá nasledovne:	V každom zdravotníckom zariadení, v ktorom sa poskytuje ústavná zdravotná starostlivosť, sa zriadi úsek ošetrovateľstva, ktorý riadi námestníčka pre ošetrovateľskú starostlivosť, ak zdravotnú starostlivosť poskytuje 30 a viac sestier. V nemocnici, kde ošetrovateľskú starostlivosť poskytuje menej ako 30 sestier, môže vedúca sestra jedného z oddelení zdravotníckeho zariadenia na určitý úväzok vykonávať aj funkciu námestníčky pre ošetrovateľskú starostlivosť. Podľa čl. 4 predmetného odborného usmernenia úsek ošetrovateľstva tvoria okrem námestníčky pre ošetrovateľskú starostlivosť vedúce sestry jednotlivých oddelení a ostatné sestry s odbornou spôsobilosťou, z ktorých môže námestníčka pre ošetrovateľskú starostlivosť vytvoriť svoj poradný orgán a komisie pre rôzne činnosti súvisiace s ošetrovateľstvom. Vedúca sestra oddelenia zodpovedá za poskytovanie ošetrovateľskej starostlivosti na danom oddelení a je priamo podriadená námestníčke pre ošetrovateľskú starostlivosť. Na základe uvedeného má ministerstvo zdravotníctva za to, že aj v súčasnosti pod námestníčky pre ošetrovateľstvo spadajú kompetentné ošetrovateľské tímy za súčasného dodržiavania záväzkov vyplývajúcich pre Slovenskú republiku z tzv. Mníchovskej deklarácie z roku 2000. Ďakujem, skončil som.
B. Bugár, podpredseda NR SR: (2002-11-07):
Pán poslanec predložil návrh, aby sme prerušili rokovanie o tomto bode programu. Takže, nech sa páči, prezentujme sa a hlasujme o jeho návrhu. (Hlasovanie.) Prítomných 134 poslancov, za návrh 55, proti 75, zdržali sa 2, nehlasovali 2. Konštatujem, že procedurálny návrh nebol prijatý Národnou radou. Nech sa páči, môžeme pristúpiť k prvému hlasovaniu o návrhu zákona. M. Abelovský, poslanec: Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Brocka, poslanec: (2002-11-06):
Ďakujem, pán predseda.
O. Nachtmannová, poslankyňa: (2007-09-14):
Prvé vystúpenie bolo pani poslankyne Rosovej. Chcela by som vám povedať, že môj optimizmus z toho, že ministerstvo školstva dodá dobre prepracovaný návrh zákona, vyplýva z toho, že dochádzalo pri príprave legislatívneho zámeru, pri tvorbe koncepcie pre legislatívny zámer k stretnutiu odborníkov z praxe, čo som prezentovala vo svojom vystúpení, čo veľmi pozitívne hodnotili na poslednom stretnutí členov prezídií jednotlivých asociácií. Vymenujem niektoré z nich. Sú to Asociácia riaditeľov štátnych gymnázií, Asociácia pre odborné školstvo, Asociácia pre umelecké školstvo, Zväz samosprávnych škôl, Asociácia učiteľov cudzích jazykov, Zastúpenie učiteľov materských škôl. Predstavitelia týchto prezídií privítali, že mali možnosť sa počas celého roka prípravy legislatívneho zámeru k jednotlivým koncepciám vyjadriť. A ich pripomienky boli zapracované, ak boli dobre zargumentované. Rovnako sa mali možnosť vyjadriť aj zamestnávateľské zväzy ku tvorbe koncepcií. Takže si myslím, že toto je dobrý dôvod na to, aby môj optimizmus bol namieste. V žiadnom prípade sa nestotožňujem s tvrdením, že tento legislatívny zámer je neprepracovaný, dokonca to bolo oveľa sugestívnejšie povedané. Toto jasne dokumentuje, že je prepracovaný, že ho nerobia len teoretici, ministerskí úradníci, ktorí potom diktujú učiteľom regionálneho školstva, ako majú postupovať. Ale práve experti, učitelia, iní odborníci z praxe od samého začiatku mali možnosť na tom pracovať. Pán poslanec Fronc, aj keď sa abstrahujem od vášho pôsobenia ako štátneho tajomníka ministerstva školstva, myslím si, že skoro štyri roky zastávať post ministra a nezmeniť... (Vystúpenie prerušené časomierou.)
Šipoš, Michal, poslanec NR SR (2024-01-19):
Dobre. Ďakujem veľmi pekne pani poslankyni Gažovičovej za jej prejav, ktorý mal grády, ktorý mal fakty, ktorý vychádzal zo života, aj z toho, ako spomínala, že študovala vysokú školu a tam veľmi jasne mali zadefinované, že kedy sa majú prijímať zákony, kedy sa majú meniť zákony a jednoznačne zadefinovala to podľa toho, ak teda si chceme vážiť naše vysoké školy a naše vzdelanie, ktoré nám tu prinášajú, tak tam spomínala, že sa to deje v štyroch cykloch. No a ani jeden z týchto cyklov štyroch nenastal pri tomto zákone, nastal len jeden jediný cyklus, a to je záchrana svojich ľudí, čím skôr. A odstrániť potrebujú oni v podstate len jeden problém, ich problém. Potrebujú, aby, tak ako ste hovorili, ochránili svojich ľudí, aby pozametali kauzy pod koberec a aby poznižovali tresty tým, ktorí sú obvinení, obžalovaní. Čiže ste ich veľmi pekne, pani poslankyňa Gažovičová, usvedčili z klamstva A takisto ako ste hovorili, že tu sa snažia dávať rôzne argumenty a najprv to bol minister spravodlivosti Susko, potom Pellegrini, potom Danko, vládni poslanci krížom-krážom sa snažia to nejakým spôsobom ospravedlniť, ale nakoniec zisťujeme, že tie argumenty nemajú a jediný argument a jediný fakt je ten, že Fico to jednoducho rozkázal, zadelil to svojej podržtaške Pellegrinimu a teraz jednoducho poslanci vládni musia vykonať rozkaz, ktorý dostali. To je presne to, ako Andrej Danko šoféroval svoje auto. To je ich prístup k legislatíve.
R. Chmel, minister kultúry SR: (2004-06-29):
Z celkovej sumy vyčlenenej uznesením vlády č. 214 z 10. marca 2004 k návrhu programu osláv vstupu Slovenskej republiky do EÚ vo výške 6,654 mil. Sk bola pokrytá výlučne organizácia slávnostného večera Slovenskej republiky v Slovenskom národnom divadle vysielaná v priamom prenose na STV 2 a následná recepcia v hoteli Carlton. Ďalšie podujatia oficiálnej časti vstupu ako slávnostné tedeum vo veľkom evanjelickom kostole, slávnostné zhromaždenie Národnej rady Slovenskej republiky a slávnostné zasadnutie Národného konventu si organizujúce strany hradili z vlastných rozpočtov. Všetky oficiálne aktivity koordinovala pracovná skupina zložená zo zástupcov Úradu vlády, Národnej rady, Prezidentskej kancelárie a jednotlivých rezortov. Oslavy vstupu do NATO sa konali 2. apríla 2004 a jej gestorom bolo Ministerstvo obrany Slovenskej republiky a ministerstvo zahraničných vecí. Oslavy boli financované z programu PRENAME v rámci aktivít venovaných práci s verejnosťou na základe uznesenia vlády č. 262 z 24. marca 2004 v celkovej sume 3 730 159 korún a 40 halierov. Predmetný materiál bol prerokovaný vládou Slovenskej republiky dňa 2. júna 2004 a vzatý na vedomie uznesením č. 522/2004. Vážené dámy a páni, oslavy vstupu Slovenskej republiky do Európskej únie napriek skromnému rozpočtu v porovnaní s inými pristupujúcimi krajinami vytvorili dôstojný rámec tejto historickej udalosti v dejinách Slovenska  a prezentovali to najlepšie, čím naša krajina môže obohatiť veľkú rodinu európskych národov. Ďakujem, pán predsedajúci.
Budaj, Ján, poslanec NR SR (2019-03-28):
Ďakujem pekne Soni Gaborčákovej za veľmi vecný tón. Snáď pripomeniem, že medzinárodná komunita tému násilia na ženách intenzívne riešila pred 30, 25 rokmi. Slovensko hneď po založení v roku 1993 pristúpilo k dohovorom a zásadám o ochrane žien pred násilím. Tu teraz v tomto dohovore je reč o inej, povedzme že o subtílnejšej rovine toho istého problému. Je tu reč o rodových stereotypoch násilia, ponižovania, či už zvykového, psychologického, niekedy aj veľmi drastického, ktoré vedie k nešťastiam žien a ich rodín. Nevadia mi pri tomto, pri tejto diskusii, ktorú aj ty si zobrala vážne, aj nakoniec kolega Heger, prijali ju, nevadia mi postoje tradicionalistov alebo povedzme Byzantíncov, ktorí pejú na istom, istej roli ženy, ktorá akoby im pripadá bezpečnejšie rodinná, keď je podriadená. Vadia mi podlí zneužívači tejto témy. To mi vadí a voči tomu volím tento ostrý tón.
Brocka, Július, poslanec NR SR (2014-12-12):
Pán minister, veľa zo svojho vystúpenia, veľa času ste vo svojom vystúpení venovali opozícii. Áno, aj za nás boli výberové konania, aj za nás existovali schránkové firmy a my sme za isté prešľapy, tá opozícia, aj niesla politickú zodpovednosť. Ale vy osobitne, vy osobne aj osobitne v SMER-e a SMER máte tú vlastnosť, že viete niektoré veci „doťahovať“ do takej dokonalosti, až je to absurdné. A teraz osobitne tie schránkové firmy, ktoré, podľa istých informácií na Slovensku 300 firiem účastných v tendroch so štátom vzniklo až po vyhlásení súťaže. Tieto schránkové firmy a príbehy týchto firiem sú o tom, ako na štáte zarábajú nehorázne sumy, a pritom okrádajú štát aj všetkých občanov a vy im pri tom asistujete. Napríklad tá firma Fleetpay, to je tá firma, čo zarábala na tej súťaži vlastne bez súťaže a ktorá v roku 2012 z tržieb 7,5 mil. mala zisk 3,5 mil. Viete si vy predstaviť, ako musí pán Paška blednúť, že tá jeho firma Komed s jednou zamestnankyňou zarobila len 350-tisíc eur za rok pri jednej zamestnankyni, a Fleetpay zamestnával dvoch zamestnancov. Dvaja zamestnanci za jeden rok vyrobili 3,5-miliónový zisk na štáte. Ak si vy myslíte, že sú všetci hlupáci, aj vaši voliči, je to veľký omyl. Ak si vy myslíte, že vám stačilo odvolať pani Zmajkovičovú z predsedníctva dozornej rady a netreba odvolávať predsedu dozornej rady Chomu, tak je to veľký omyl. Aj Choma musí odísť. Toto je stonásobne väčší škandál ako piešťanské cétečko. Nielen vy, pán minister, aj Choma musí odísť... (Prerušenie vystúpenia časomerom.)
Bugár, Béla, podpredseda NR SR (2011-07-12):
Pán poslanec Paška, nech sa páči, procedurálny.
Vetrák, Milan, poslanec NR SR (2020-04-02):
Ďakujem za slovo. My sme sa mali možnosť na ústavnoprávnom výbore zaoberať jednotlivými ustanoveniami zákona, už to bolo dneska povedané, že to bola siahodlhá diskusia. Aj pán poslanec Dostál spomenul, že zákony sa nemajú robiť iba do dobrého počasia, ale v prvom rade do zlého počasia, ja to troška parafrázujem a ja s ním súhlasím a naozaj aj vidím snahu zo strany viacerých poslancov, či už je to zo strany opozície alebo koalície, aby tento návrh vylepšili. Ono aj ten návrh vznikal tak, že bola tu požiadavka zo strany zástupcov miest a obcí, ale ona znela troška inak, dokonca tam ak niektorí ten návrh videli, tak to bolo formulované spôsobom, že by to nemalo ísť, že by to nebolo v prechodných ustanoveniach ako nejaké dočasné opatrenia, ale bolo to formulované ako určitý spôsob trvalého riešenia v prípade pandémií ako takých. A nakoniec sa ministerstvo rozhodlo, že zvolí určitý svoj spôsob s tým, že sa vedelo dopredu, že je tu množstvo aj medzi nami aktívnych komunálnych poslancov alebo komunálnych starostov a primátorov, ktorí majú podstatne rozdielne názory na to, ako riešiť situáciu či už v čase krízy, pandémie alebo v prípade bežného chodu samosprávy. Ja si stále myslím, a viacerí sa na to pýtate, že teda kedy chceme niečo také vylepšovať. Tých spôsobov, ako ešte vstúpiť do, v rámci legislatívneho do procesu do toho obsahu, je ešte pár, verím, že niektoré z nich aj nakoniec využijeme. A sám som si písal poznámky z rozhovorov a z diskusií niektorých vás, ktoré aj si myslím, že bude ešte čas využiť pri vylepšovaní tohto návrhu, a verím, že nakoniec schválime návrh, ktorým, s ktorým bude spokojná väčšina... (Prerušenie vystúpenia časomerom.)
Laššáková, Jana, podpredsedníčka NR SR (2013-10-24):
Je jedenásť hodín, vyhlasujem krátku dvojminútovú prestávku a budeme pokračovať hlasovaním. (Prestávka.) (Po prestávke.)
Hrnčiar, Andrej, podpredseda NR SR (2018-02-09):
Aha, takže nech sa páči, pán poslanec Galko je ďalším prihláseným do rozpravy.
P. Paška, predseda NR SR: (2006-12-05):
Š. Harabin, podpredseda vlády a minister spravodlivosti SR: Vážená pani poslankyňa, ja teda beriem to, čo ste povedali, vieme o tom, že ide o transpozičnú normu, urobím všetko preto, aby sa také situácie skutočne neopakovali a v tomto smere som už aj urobil celý rad krokov vrátane legislatívnej rady vlády. Takže, čo je pravda, je pravda. Ďakujem.
Kuriak, Milan, poslanec NR SR (2022-05-19):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Pellegrini, Peter, predseda NR SR (2023-12-06):
Pán poslanec Dostál.
Sopko, Miroslav, poslanec NR SR (2019-04-03):
Pán Budaj, nie? (Prerušenie vystúpenia predsedajúcim.)
V. Novotný, poslanec: (2007-05-11):
Musím povedať, že s týmto poslaneckým návrhom zákona máme trošku problém v SDKÚ – DS a je problém filozofický. Ten filozofický problém spočíva v tom, že náš volebný program hovoril o tom, že ročne chceme navyšovať o 0,25 % odvody štátu za svojich poistencov s tým, že sme chceli zachovať limitovanie nadspotreby prostredníctvom marginálnych poplatkov, teda 20- a 50-korunáčok, chceli sme dotransformovať poskytovateľov, aby boli akciovými spoločnosťami a fungovali v tvrdých rozpočtových kritériách, a chceli sme pevne držať opraty v liekovej politike, aby nám nerástla zbytočne spotreba. Boli sme o tom presvedčení, že za týchto okolností, ak budeme opatrne pridávať do systému viacej peňazí, tieto peniaze nebudú prežraté, poviem to tak ľudovo. Nemyslím si totižto, že práve opozícia by mala plniť programové vyhlásenie vlády. Preto sa osobne neobávam o hlasovanie vládnej koalície k tejto predloženej poslaneckej novele, pretože ak v júli poslanci vládnej koalície hlasovali za programové vyhlásenie vlády, kde bolo napísané, že sa zvyšujú odvody zo 4 na 5 % bez časového obmedzenia, tak za to musia vedieť zahlasovať aj v máji, keď niečo tak principiálne, ako je zmena objemu finančných prostriedkov plynúca do zdravotníctva vo vzťahu k odvodom, tak ako to už vyjadrila pani predkladateľka, platila pre vládnu koalíciu ako politická dohoda v júli minulého roku, tak musí platiť aj v máji tohto roku, lebo programové vyhlásenie vlády bolo schválené na 4 roky. Ďakujem pekne.
Matovič, Igor, poslanec NR SR (2023-06-22):
... aj s tým tvojím poskokom Sulíkom, či ako sa volá. (Prerušenie vystúpenia predsedajúcim.)
Matovič, Igor, poslanec NR SR (2012-12-06):
Pán minister, osobne sa domnievam, že jediná šanca pre Slovensko, teraz nemyslím pre vládu, pre stranu SMER, ako vlastne zachrániť budúcoročný rozpočet, tak je nabudiť na Slovensku atmosféru, že ľudia, ktorí neplatia dane, sú nepriatelia štátu. A keď chceme toto dosiahnuť, tak si myslím, že by sme tu mali hľadať skôr cestu okrem, alebo teda nie cestu takéhoto vystúpenia a obviňovania možno tej opozície, ale prísť, postaviť sa a povedať: Poďme spoločne, koalícia, opozícia, všetci, poďme všetci politici, ktorí na Slovensku sme, poďme dosiahnuť spoločne stav, aby každý, kto platiť dane štátu má, aby dane platiť platil. Lebo ak to bude naďalej o tomto, že možno teraz si vládna moc povie, že sama vymyslí riešenie, ako vlastne zabezpečiť to platenie daní a nevyužije možno ten potenciál, ktorý podľa mňa určite je v tej opozícii, tak možno ľudia iba na to doplatia tým, že takto o rok znova budete zvyšovať dane. A to asi ani vy, ani my nechceme. Takže je v záujme aj opozície, aj vládnej moci, aby sme sa spoločne dohodli na ceste, ako naozaj dosiahnuť stav, že každý, kto má platiť dane, dane aj platiť bude. Potom to je cesta aj k tomu, že do budúcna možno omnoho skôr, ako by ste chceli, alebo ako teraz aj predpokladáte, by sme dokázali prípadne aj dane znižovať a nielen zvyšovať.
P. Hrušovský, predseda NR SR: (2004-05-12):
(Hlasovanie.) 130 prítomných, 124 za návrh, 6 sa zdržalo. Návrh sme schválili. Ďakujem pánovi poslancovi Gálovi. Poprosím pána poslanca Madeja, aby z poverenia výboru predniesol Národnej rade návrhy hlasovaní k vládnemu návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení zákona č. 515/2003 Z. z. Nech sa páči, pán poslanec.
M. Číž, podpredseda NR SR: (2008-09-10):
Vážené kolegyne, kolegovia, teraz pristúpime k prerokovaniu bloku zákonov, ktoré súvisia s rezortom pána ministra Becíka, takže ďalším bodom programu bude prvé čítanie o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov. Vládny návrh zákona má číslo tlače 711 a návrh na pridelenie prerokovania vo výboroch číslo 751. Pán minister Becík, máte slovo a žiadam vás, aby ste tento návrh zákona v Národnej rade Slovenskej republiky uviedli. (Reakcia ministra.) 711 tlač, áno, vládny návrh o organizovaní trhu s vybratými poľnohospodárskymi výrobkami. Jaj, pardon, nie, pán minister. Ďakujem pekne za upozornenie. Vážené kolegyne, kolegovia, ospravedlňujem sa. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh . Tento vládny návrh zákona máte ako tlač 692. A návrh na pridelenie výborom je v rozhodnutí 703. Pán minister, teda poprosím, aby ste najprv tento zákon a potom, ktorý som predtým omylom uviedol. Máte slovo.
Pčolinský, Peter, podpredseda NR SR (2022-10-27):
Ďakujem. S faktickou poznámkou pán poslanec Kyselica.
Pellegrini, Peter, predseda NR SR (2024-01-08):
Vážené pani poslankyne, páni poslanci, budeme pokračovať v prerušenej rozprave. Pán poslanec Dostál, máte ešte procedurálny alebo čo? Nie. Tak poprosím, pán Dostál nemá procedurálny a budeme pokračovať vo faktických poznámkach. Pani poslankyňa Stohlová.
M. Číž, podpredseda NR SR: (2007-02-09):
(Hlasovanie.) Prítomných 119 poslancov, za návrh 102 poslancov, zdržalo sa 16 poslancov, nehlasoval 1 poslanec. Konštatujem, že tento návrh sme schválili. Ďalej.
Heger, Eduard, poslanec NR SR (2019-05-10):
Ďakujem, ďakujem. (Povedané so smiechom.) Nie, nie už budem končiť. Takže nie lacnejšie v zmysle nekvality, ale lacnejšie, pretože stále tieto ceny sú ako keby nafúknuté aj z toho dôvodu, že je ťažké ich benchmarkovať, lebo jedná sa o unikátne ako keby riešenia, ktoré nevieme porovnať, pretože štáty sú odlišne veľké a tak, ale to nám nemôže brániť v tom, aby sme hľadali tú efektivitu a tým pádom aj možnú úsporu práve, ako som povedal, pre to rýchlejšie, rýchlejší nábeh na viac a by som povedal, aby štát bol kompletne zinformatizovaný, ak tak poviem, a hlavne kvalitne. Takže toto sú také moje postrehy pre pána ministra financií, pretože s pánom podpredsedom vlády Rašim na túto tému diskutujeme a on tu bude mať tiež zákony, o ktorých sa budeme baviť, a tam pôjdem do väčších detailov, ale chcel som využiť práve prítomnosť vás, pán minister, že ste tu dnes nový alebo teda v pozícii ministra ako nový a dať vám apel práve na túto oblasť, pretože sa jedná o enormné, enormné množstvo peňazí. Päťsto miliónov, sám uznáte, že nie je malá čiastka a akákoľvek efektivita, aj keby to bola len 10-percentná, tak 
50 miliónov k dobru poteší každého ministra financií, ktoré môže potom prerozdeliť na niečo iné a vyhovieť ministrom. Takže ďakujem veľmi pekne a skončil som.
Bugár, Béla, podpredseda NR SR (2017-09-08):
Ďalej v rozprave vystúpi pán poslanec Kamenický.
Paška, Pavol, predseda NR SR (2014-10-29):
Takže prestávka do 11.20 hod. a budeme pokračovať. (Prestávka.) (Po prestávke.)
Hrnčiar, Andrej, podpredseda NR SR (2019-01-29):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto, tým pádom prerušujem rokovanie o tomto bode programu. Budeme pokračovať informáciou o vydaných aproximačných nariadeniach vlády Slovenskej republiky v II. polroku 2018 a o zámere prijímania aproximačných nariadení vlády v I. polroku 2019. Materiál vlády je uverejnený ako tlač 1299. Nech sa páči, pán podpredseda vlády, prosím vás o uvedenie tohto materiálu. (Rokovanie o informácii o vydaných aproximačných nariadeniach vlády Slovenskej republiky v II. polroku 2018 a o zámere prijímania aproximačných nariadení vlády v I. polroku 2019 , tlač 1299.)
Ďuriš Nicholsonová, Lucia, podpredsedníčka NR SR (2019-06-21):
Teraz máte možnosť prihlásiť sa do rozpravy ústne. Sú dve minúty do konca, ani nie. Dve minúty, takže ústne. No, nech sa páči, pán poslanec Dostál.
Bugár, Béla, podpredseda NR SR (2018-06-20):
A dávate to ako procedurálny návrh zaradiť do programu? Prezentujme sa a hlasujme, lebo predpokladám, že všeobecný súhlas nebude. (Hlasovanie.) Prítomných 128, za 57, proti 57, zdržalo sa 12 poslancov, 2 nehlasovali. Vážené panie poslankyne, páni poslanci, pán predseda Národnej rady zvoláva ihneď grémium, kde sa dohodneme, že ako poprípade budeme pokračovať. Takže prosím vás, aby ste neodchádzali z rokovania, lebo po grémiu budeme informovať, aký je predpoklad pokračovania našej schôdze. Pokiaľ dobre počítam, máme ešte okolo 14 bodov programu. Ak začneme zajtra rokovať, tak samozrejme sú tam ešte aj ďalšie body, minimálne hodina otázok. Takže ešte predtým procedurálny návrh, pán poslanec Kaliňák. Pán poslanec Kaliňák, procedurálny návrh? Zapnite mikrofón pánovi po... Nie. Takže grémium. (Rokovanie poslaneckého grémia.) (Po rokovaní poslaneckého grémia.)
Lipšic, Daniel, poslanec NR SR (2014-07-02):
Pán minister, keďže ste oslovili vo svojom vystúpení aj mňa, tak mi nedá nezareagovať. Nie som odborník na životné prostredie, ale, pán minister, ani vy nie ste nepopísaný list papiera. Vy ste boli štátnym tajomníkom v čase prvej Ficovej vlády na ministerstve hospodárstva, v čase, keď sa škandalózne rozdávali licencie na solárne elektrárne, v čase, keď mnohí slovenskí oligarchovia, podporovatelia vašej strany, získavali zákazky, z ktorých majú obrovský kšeft na fotovoltaike, ktorého následkom je, že slovenské domácnosti a podniky majú vyššiu cenu elektriny. Je to kšeft na dlhé roky dopredu. Vy o tom dobre viete. Slovensko je jediná krajina, možno s Českom, kde máme fotovoltaické články na najúrodnejšej pôde. Ak chodíte do Košíc po južnej trase, tak si to určite všimnete. A vy to koniec koncov viete. Preto s veľkou obavou sledujem váš ďalší krok alebo návrh robiť podobné kšefty s vodou, netransparentné, arbitrárne, svojvoľné licenčné konania na predaj vody, ktoré sú v tomto návrhu zákona, arbitrárne, svojvoľné, bez pravidiel, bez procesu. Čiže vy už máte nejakú minulosť, pán minister, ako štátny tajomník. Už ste urobili kšeft so slnkom, alebo váš rezort ho robil, keď ste boli štátnym tajomníkom na tom rezorte, bez akýchkoľvek pochybností. Dnes platíme najvyššie ceny elektriny aj kvôli týmto vaším kšeftom. Takže si myslím, že tá prezumpcia v tomto prípade, že chystá ďalší kšeft s vodou v prospech vašich blízkych skupina podporovateľov, je absolútne oprávnená.
Danko, Andrej, predseda NR SR (2017-12-05):
Pán poslanec Jurzyca. Nie je v sále, stráca poradie. Chce sa k rozprave... Týmto vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Baránik, Alojz, poslanec NR SR (2017-12-06):
K tým mnohým klamstvám, ktoré tu povedal premiér a na ktoré kolega Rajtár reagoval, budem hovoriť len o jednom, a to je o tzv. nezávislej prokuratúre. Ak si pán premiér myslí, že nezávislá prokuratúra je tá, ktorá je vedená človekom, o ktorého legitimite v jeho úrade je možné vážne pochybovať aj na základe rozhodnutia Ústavného súdu, že ju vedie človek, ktorý bol nájomníkom v byte pána Bžána, že špeciálnu prokuratúru vedie človek, ktorý v živote žiadneho aktívneho politika nepostavil pred súd, len sa tu potí, keď sem príde, aby nám vysvetľoval, ako je to možné, ktorý zametá pod koberec roky rokúce každú kauzu vládnej garnitúry, a toto keď pán premiér nazýva nezávislou prokuratúrou, ktorá by musela odsúhlasiť stíhanie prokurátora Špirku, tak nám všetkým musí byť jasné, že sa jedná o ďalšie klamstvo. A kto povie jedno klamstvo, vieme, že hovorí aj klamstvá iné. Ďakujem.
Ďuriš Nicholsonová, Lucia, podpredsedníčka NR SR (2017-05-11):
Vyhlasujem rozpravu k tomuto bodu za skončenú. Chcem sa opýtať pána navrhovateľa, či ešte v záverečnom slove chce vystúpiť. Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je druhé čítanie o návrhu skupiny poslancov na vydanie zákona, ktorým sa mení zákon č. 71/1967 Zb. o správnom konaní (správny poriadok) v znení neskorších predpisov. Návrh zákona je uverejnený ako tlač 460, spoločná správa výborov má tlač 460a. Tak prepáčte ešte, dovoľte mi, aby som vám oznámila, že o 17.00 hod. bude hlasovanie o predošlom bode programu, o návrhu poslaneckom pána Bernaťáka a ďalších. Opäť dávam slovo pánovi poslancovi Tiborovi Bernaťákovi, aby za skupinu poslancov predmetný návrh zákona odôvodnil. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 71/1967 Zb. o správnom konaní (správny poriadok) v znení neskorších predpisov , tlač 460.]
Figeľ, Ján, podpredseda NR SR (2013-11-29):
Nech sa páči, Ivan Štefanec, s reakciou.
Drdul, Dominik, poslanec NR SR (2021-09-24):
Ďakujem veľmi pekne. Je také latinské príslovie summum ius, summa iniuria – najprísnejšie právo, najväčšie bezprávie. A ja som rád, že aj touto cestou, a poviem to opakovane, možná sa budem trochu opakovať, prispievame tomu, že nejdeme ľudí striktne, formalisticky a bez ohľadu na ich konkrétnu situáciu a na to, či sa pomýlili, alebo nepomýlili, len tvrdo podrobovať litere zákona a v mnohých prípadoch im tým pádom zásadne sťažiť život. Že nekladieme na nich neprimerané nároky na to, aby sa vyznali v zákone, ktorý je nejasne napísaný, a že práve týmto spôsobom uľahčíme život aj takejto možno pre niekoho maličkosti, ale pre niekoho, to, čo je pre iného maličkosť, môže predstavovať zásadný problém, a tak som naozaj rád, že riešime tento problém a že prispievame tým k pomoci konkrétnym ľuďom a zároveň nepomáhame tým, ktorí by chceli systém zneužívať alebo s ním nejakým spôsobom vykývať. Ďakujem.
Gyimesi, György, poslanec NR SR (2022-12-06):
Informácia gestorského výboru obsahuje trinásť bodov. Pán poslanec Viskupič požiadal, aby sa o každom bode informácie výboru hlasovalo zvlášť. Budeme teda hlasovať o bode číslo 1.
Danko, Andrej, predseda NR SR (2018-11-27):
S reakciou na faktické pán poslanec Mazurek a pripraví sa poslanec Mizík.
T. Cabaj, podpredseda NR SR: (2010-05-25):
Nech sa páči, pán poslanec Abrhan.
Bittó Cigániková, Jana, poslankyňa NR SR (2020-09-29):
Ďakujem veľmi pekne. Pán kolega, ja len v krátkosti reagujem, keďže ste nás spomínali. Celý problém je v tom, že vy si myslíte, že keď zakážete hru, tak hra zmizne, my sa obávame, že sa presunie do nelegálneho priestoru, preto rozumiem aj vaš... vašej myšlienke teda zakázať tie, také tie... Ako sa to volá, zábavné automaty? (Reakcia z pléna.) No, kvízomaty, to je jedno, všetky tieto zábavné, ale podstata je, že vy ste chceli vytvoriť register celkom nový, kde by sa teda registrovali úplne všetky tieto zábavné, čiže ešte aj šípky a stolný futbal a také tie, čo vyberajú plyšákov, úplne všetko, chcel pán poslanec teda urobiť veľký register – s dobrým úmyslom, samozrejme – a dať to teda na úrad pre hazard, tak z tohoto dôvodu, že je to naozaj, že obrovská byrokracia, nerealizovateľné. A, samozrejme, že tí ľudia, oni si nájdu zas iný spôsob, akým aj tak budú hrať, tak teda na našu obhajobu, my chápeme dobrý úmysel, ale naozaj to musí byť realizovateľné. Ďakujem veľmi pekne.
Číž, Miroslav, podpredseda NR SR (2014-12-04):
Ďakujem, pani poslankyňa. S faktickou poznámkou pani poslankyňa Mezenská. Uzatváram možnosť prihlásiť sa s faktickou poznámkou. Máte slovo, pani poslankyňa.
Pellegrini, Peter, predseda NR SR (2015-06-26):
Prezentujme sa a hlasujme o bode 2 spoločnej správy síce s odporúčaním gestorského výboru schváliť, ale bol podaný iný pozmeňujúci návrh. (Hlasovanie.) Prítomných 120 poslancov, zdržalo sa 118 poslancov, nehlasovali 2. Tento bod sme neschválili.
Laššáková, Jana, doterajšia podpredsedníčka NR SR (2016-03-23):
Pani poslankyňa Magdaléna Kuciaňová.
Sulík, Richard, predseda NR SR (2011-03-30):
Dobre, ďakujem.
A. Belousovová, podpredsedníčka NR SR: (2007-03-22):
S reakciou na vystúpenie pána poslanca Lipšica sa s faktickou poznámkou neprihlásil nikto. Končím možnosť prihlásiť sa s faktickými poznámkami a vyjadriť sa chcel alebo o slovo požiadal navrhovateľ. Máte slovo, pán minister.
Šimečka, Michal, podpredseda NR SR (2023-12-19):
Ďakujem veľmi pekne. Pán poslanec Grendel.
B. Bugár, podpredseda NR SR: (2005-03-21):
(Hlasovanie.) Prítomných 143, za  návrh 85, proti 28, zdržalo sa 30 poslancov. Konštatujem, že návrh uznesenia sme schválili. Ďakujem. Teraz pristúpime...
M. Číž, podpredseda NR SR: (2006-08-02):
Dovoľte mi ešte požiadať členov vlády, pokiaľ sa nachádzajú v budove parlamentu, aby sa dostavili do rokovacej sály. Ďalším písomne prihláseným do rozpravy je pán poslanec Palko, pripraví sa pán Devínsky Ferdinand.
Laurenčík, Milan, podpredseda NR SR (2022-02-15):
Nech sa páči.
Paška, Pavol, predseda NR SR (2014-03-18):
Pekné popoludnie. Dámy a páni, poprosím vás o registráciu v hlasovacom zariadení, budeme hlasovať o prerokovaných bodoch. Poprosím pána predsedu zahraničného výboru, pána poslanca Šebeja, aby uviedol hlasovanie o návrhu uznesenia. Pán poslanec Mičovský, procedurálny návrh?
Laurenčík, Milan, podpredseda NR SR (2021-07-01):
Vráťte čas pánovi Kotlebovi.
Laššáková, Jana, podpredsedníčka NR SR (2015-06-16):
Pani poslankyňa Tomanová, nech sa páči.
Laurenčík, Milan, podpredseda NR SR (2020-07-15):
Pán poslanec Milan Kuriak.
Viskupič, Marián, poslanec NR SR (2024-01-11):
Ja som, ja som pán podpredseda... (Prerušenie vystúpenia predsedajúcim.)
Figeľ, Ján, podpredseda NR SR (2015-01-28):
Nech sa páči, Martin Poliačik.
P. Abrhan, poslanec: (2007-06-26):
Pravda podľa môjho názoru je taká, že pri určovaní kompetencií, či sa vám to páči, alebo nie, doteraz platný stav bola súčinnosť medzi predsedom a zastupiteľstvom. Na návrh predsedu schvaľovalo zastupiteľstvo. Podľa vášho návrhu zo súčinnosti dnes sa stáva výlučná kompetencia predsedu určovať, odoberať alebo prideľovať kompetencie podpredsedom. To je prvá oblasť. Druhá oblasť. Organizačná štruktúra, počet zamestnancov – v súčasnosti platí súčinnosť, na návrh predsedu schvaľuje zastupiteľstvo. Váš návrh je taký, že zo súčinnosti sa stáva zase výlučná kompetencia predsedu, ktorý sám si určí organizačnú štruktúru. Nuž a aj váš návrh je v zmysle posilnenia kompetencií predsedu, keď doteraz schvaľovalo vedúcich právnických osôb zastupiteľstvo, dnes zavádzate, aby to zastupiteľstvo mohlo konať len na návrh predsedu. Tým posilňujete právomoci predsedu, či sa vám to páči, alebo nie, môžeme diskutovať o tom, kto sa snaží túto snemovňu klamať a zavádzať. Ďakujem. (Potlesk.)
Pellegrini, Peter, predseda NR SR (2015-05-20):
Pán poslanec, ja nebudem sa riadiť vašimi hodnoteniami, ja ako predsedajúci...
M. Fronc, poslanec: (2010-01-29):
Ja som vás vyzval, aby ste merali rovnakým metrom. Je všeobecne známe, keď už o tom hovoríte, že za súčasnej vlády, za ministra Mikolaja testy boli známe a zverejnené na internete oveľa prv. To bolo všetko v poriadku. Ale to nie je podstatné. Ja priznal som a priznávam, že bola chyba, v tom prípade ja som sa na päte otočil v Londýne, prišiel som a ešte večer, v ten večer, keď sa to stalo, som vystúpil a som povedal, že čo chcem urobiť a ako budem reagovať. Takže myslím, že je to trošku rozdiel, keď o tomto hovoríme. Ale priznal som, že bola chyba. Áno, stane sa chyba a ja nevyčítam pánovi ministrovi natoľko, že sa stala chyba, ja som si, myslím si, že som sa dosť jasne vyjadril, vyčítam, že sú to mnohé, viaceré vážne chyby a postoje, akými postupoval v tom prípade. A vás som len požiadal, pán kolega Podmanický, rovnako aj všetkých ostatných, aby ste merali rovnakým metrom. Očakával by som, naozaj to, čo som už povedal vo faktickej poznámke, istú reflexiu, prirodzenú reflexiu, aspoň povedanie, no tak je to predsa len vážna chyba, stane sa, aj od vás by som to bol očakával. Ale, žiaľbohu, zdá sa, že sa toho ešte tak rýchlo nedočkáme. Ďakujem pekne, pán predsedajúci.
P. Hrušovský, predseda NR SR: (2003-02-06):
M. Maxon, poslanec: Ďakujem pekne. Pán predseda, prosím, aby ste zaevidovali, že sa hlásim do rozpravy ústne. Ďakujem pekne.
Krajkovič, Mikuláš, poslanec NR SR (2018-09-20):
Teraz budeme hlasovať o bodoch spoločnej správy, ktoré boli vyňaté na osobitné hlasovanie. Dajte, prosím, hlasovať o bode 5 spoločnej správy, podotýkam ale, že v rozprave bol podaný komplexnejší alebo prepracovanejší pozmeňujúci návrh.
Galko, Ľubomír, poslanec NR SR (2024-02-13):
Ste nebetyčný klamár.
Hlina, Alojz, poslanec NR SR (2015-05-06):
Ďakujem. Vybavené. Pre mňa tým pádom vybavené.
Danko, Andrej, podpredseda NR SR (2024-06-20):
Ďakujem. Žiada si záverečné slovo spoločný spravodajca? Ak nie, poprosím ho, aby oznámil termín hlasovania o tomto návrhu zákona. (Reakcia spravodajcu.) Takže oznámil, že vy môžte oznámiť, že hlasujeme po prerokovaní bodu a ja teda dopredu dávam vedieť, že hlasovanie bude 20.35 h. Ďakujem, pán poslanec a máme dva procedurálne návrhy. Pán poslanec Gašpar.
Bugár, Béla, podpredseda NR SR (2018-10-17):
Pán poslanec Kollár.
Paška, Pavol, predseda NR SR (2012-08-06):
Pán poslanec Viskupič.
V. Veteška, podpredseda NR SR: (2006-03-15):
Pani navrhovateľka, keby ste za skupinu poslancov zaujali miesto navrhovateľov, pán Blajsko do pozície spravodajcu. V súlade s programom prerokúvame bod č. 10. Pani navrhovateľka má právo záverečného slova, nech sa páči.
Pfundtner, Edita, poslankyňa NR SR (2011-09-13):
Ja len oznamujem, že pri hlasovaní o procedurálnom návrhu pána predsedu parlamentu som omylom hlasovala proti, a keď som chcela opraviť tento omyl, tak jednoducho moje hlasovacie zariadenie to neregistrovalo. Takže som za.
P. Miššík, poslanec: (2005-06-23):
Takže hlasujeme o mojom 1. pozmeňujúcom návrhu.
Laurenčík, Milan, podpredseda NR SR (2021-11-05):
Pán poslanec Marek Šefčík, nech sa páči s faktickou poznámkou.
V. Veteška, podpredseda NR SR: (2005-06-30):
Pán minister, želáte si záverečné slovo? Nech sa páči.
Ďuriš Nicholsonová, Lucia, podpredsedníčka NR SR (2017-10-13):
Ďakujem pekne. Ďakujem za faktické poznámky. Ja by som to povedala tak, že podľa mňa my si musíme uvedomiť, že problém sociálne vylúčených spoločenstiev musíme riešiť a ak nie kvôli nim, tak kvôli nám a pretože to, čo sa rodí v majorite, toho je strašne málo a takmer všetko to odchádza von, či už kvôli korupcii alebo napríklad kvôli extrémistom a nevracajú sa. Tí, čo sa rodia do tých osád, neodchádzajú nikam, tí tu zostávajú. A je na nás, čo z tých detí vyrastie. My im musíme dať možnosť, aby získali čo najvyššie vzdelanie, aby boli uplatniteľní na trhu práce. A ako hovorím, keď si nedokážete priznať, kolegovia tam hore, že to je kvôli nim, tak si priznajme, že je to kvôli nám, lebo viete, pán Mazurek, aj náš dôchodkový systém je postavený tak, že na jedného dôchodcu robia dvaja v produktívnom veku a paradoxne, možno aj na ten váš dôchodok budú musieť robiť deti, ktoré sa práve teraz rodia do sociálne vylúčených spoločenstiev. Takže toto je podľa mňa taká jednoduchá rovnica, ktorú by ste mohli pochopiť a namiesto takých rečí, aké tu vediete, tak by ste sa mohli snažiť k tomu pristúpiť so zdravým rozumom. Ďakujem.
Hrušovský, Pavol, podpredseda NR SR (2010-08-05):
S faktickými poznámkami na vystúpenie pána ministra sa prihlásili ôsmi páni poslanci. Nech sa páči, pani poslankyňa Tomanová.
P. Hrušovský, predseda NR SR: (2004-12-09):
(Hlasovanie.) 140 prítomných, 58 za, 21 proti, 55 sa zdržalo, 6 nehlasovalo. Prvý pozmeňujúci návrh pána poslanca Jarjabka sme neschválili. Budeme hlasovať o druhom, ktorý máte na str. 28 pod poradovým č. 9/2. (Hlasovanie.) 138 prítomných, 56 za, 37 proti, 45 sa zdržalo. Neschválili sme návrh. Ďalší návrh predložila pani poslankyňa Brestenská.
Bugár, Béla, podpredseda NR SR (2018-05-16):
Pani poslankyňa, keby ste mi, lebo spravodajcu nemáme, tak budeme musieť to inač riešiť. Na vystúpenie pani poslankyne s faktickými dvaja páni poslanci. Pán poslanec Dostál.
B. Bugár, podpredseda NR SR: (2004-09-22):
Pani poslankyňa Tóthová, nech sa páči.
Laššáková, Jana, podpredsedníčka NR SR (2013-05-30):
Pán poslanec Kuffa, nech sa páči.
Dostál, Ondrej, poslanec NR SR (2018-10-24):
No a čo je zaujímavé na tom hlasovaní, je, je ten precedens, že vy ste síce zlomili MOST – HÍD, lebo ja verím tomu, že toto nebola prvá voľba MOST – HÍD, ale MOST – HÍD – a nie je to prvýkrát v tejto vládnej koalícii – sa nechal zlomiť. Vy ste nejakým spôsobom... (Reakcia z pléna.) No je to katastrofa, je to, áno, máte prav..., máte pravdu, pán Jakab, úplná katastrofa je to! Súhlasím. Katastrofa a hanba. Nejakým spôsobom ste kollárovcov, stranu pána Kollára, presvedčili, aby sa správali rovnako ako traja odídenci od nich, marčekovci, a zahlasovali spolu s vládnou koalíciou. (Reakcie z pléna.) No vykrikujete aj vy, pán Marček. Vykrikujte. Ale ani to by vám nestačilo. Ten návrh by neprešiel bez toho, aby zaňho zahlasovali fašisti. Fašistickí poslanci vám schválili možno najdôležitejší zákon tohto volebného obdobia. Ani trochu sa nehanbíte, hrádza proti extrémizmu?! Teraz tu nie sú fašisti. Odišli. A zaujímavá vec, na ktorú upozornil pán poslanec Budaj, že pozmeňujúci návrh pána poslanca Madeja prešiel 98 hlasmi a posunutie zákona do tretieho čítania ihneď prešlo 84, je to, ... šiestimi, stratili sa nám nejaké hlasy. Kde sa nám stratili hlasy? Fašisti sa nám stratili! Niečo ste našťastie zmrvili, zmrvili v druhom čítaní. Neschválili ste jedno ustanovenie, ktoré sa týka účinnosti, potrebnou väčšinou, tak sa to muselo opravovať a opravovalo sa to tak, že sa, sme sa vrátili do druhého čítania. A bola tu pauza a bola tu pauza, počas ktorej tu fašisti sedeli, akurát vrchný fašista Kotleba tu nebol. Neviem, kde bol, ale keď sa vrátil, tak sa vrátil vysmiaty, vrátili sa potom všetci ostatní a pokračujeme v rokovaní. Takže bude veľmi zaujímavé sledovať aj to, že či v treťom čítaní sa fašisti zachovajú tak, ako pri posune z druhého do tretieho čítania, keď nehlasovali za, alebo sa zachovajú tak ako chvíľu predtým, keď hlasovali za pozmeňujúci návrh poslanca Madeja. Či už chcete, alebo nechcete, ostane na vás podozrenie, že to nebolo iba preto, že nemajú radi Kisku a že vám dobrosrdečne zahlasujú tú zmenu, ale že vám tým hlasovaním o posune z druhého do tretieho čítania vyslali nejaký signál, na základe ktorého potom pán Kotleba išiel mimo sály, niečo vyrokoval a vrátil sa. Hrádza proti extrémizmu spoločne s fašistami dnes przní ústavu a na 12 rokov sprzní Ústavný súd. (Potlesk.)